CELEX: 32017D1418
Language: hr
Date: 2017-08-04 00:00:00
Title: Odluka Vijeća (ZVSP) 2017/1418 od 4. kolovoza 2017. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

4.8.2017   
            
            
               HR
            
            
               Službeni list Europske unije
            
            
               LI 203/5
            
         ODLUKA VIJEĆA (ZVSP) 2017/1418
   od 4. kolovoza 2017.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1), a posebno njezin članak 3. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 17. ožujka 2014. donijelo Odluku 2014/145/ZVSP.
            
         
               (2)
            
            
               Kao dio politike Unije o nepriznavanju nezakonitog pripojenja Krima i Sevastopolja,Vijeće je zabranilo opskrbu ključnom opremom za stvaranje, stjecanje ili razvoj infrastrukturnih projekata na Krimu i u Sevastopolju u značajnim sektorima, uključujući energetski sektor.
            
         
               (3)
            
            
               Iz Rusije su dopremljene plinske turbine koje su značajan element za razvoj novih elektrana na Krimu, a ta opskrba predstavlja povredu ugovornih odredaba prvobitne prodaje tih turbina Rusiji od strane poduzeća s poslovnim nastanom u Uniji.
            
         
               (4)
            
            
               Svrha tih elektrana jest uspostava neovisnog napajanja električnom energijom za Krim i Sevastopolj, čime se pomaže njihovu odvajanju od Ukrajine te podriva teritorijalna cjelovitost i neovisnost Ukrajine. Nadalje, to djelovanje podriva politiku Unije o nepriznavanju nezakonitog pripojenja Krima i Sevastopolja.
            
         
               (5)
            
            
               S obzirom na navedeno, na popis osoba, subjekata i tijela na koje se primjenjuju mjere ograničavanja, kako je naveden u Prilogu Odluci 2014/145/ZVSP, trebalo bi dodati dodatne osobe, subjekte i tijela.
            
         
               (6)
            
            
               Prilog Odluci 2014/145/ZVSP stoga bi trebalo na odgovarajući način izmijeniti,
            
         DONIJELO JE OVU ODLUKU:
   Članak 1.
   Osobe i subjekti navedeni u Prilogu ovoj Odluci dodaju se na popis iz Priloga Odluci 2014/145/ZVSP.
   Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u Bruxellesu 4. kolovoza 2017.
      
         
            Za Vijeće
         
         
            Predsjednik
         
         M. MAASIKAS
      
   
   
      (1)  SL L 78, 17.3.2014., str. 16.
   
   
      PRILOG
      
         Popis osoba i subjekata iz članka 1.
      
      I.   Osobe
      
      
                   
               
               
                  Ime
               
               
                  Identifikacijski podaci
               
               
                  Obrazloženje
               
               
                  Datum uvrštenja
               
            
                  158.
               
               
                  Andrey Vladimirovich CHEREZOV (TSCHERESOW)
                  Черезов, Андрей Владимирович
               
               
                  Zamjenik ministra energetike Ruske Federacije.
                  Datum rođenja: 12.10.1967.
                  Mjesto rođenja: Salair, Kemerovska oblast
               
               
                  Dijeli odgovornost za odluku o prijenosu plinskih turbina koje je poduzeće Siemens Gas Turbine Technologies OOO dostavilo poduzeću OAO VO Technopromexport radi postavljanja na Krimu. Tom se odlukom doprinosi uspostavi neovisnog napajanja električnom energijom za Krim i Sevastopolj, čime se pomaže u njihovu odvajanju od Ukrajine te se podrivaju teritorijalna cjelovitost, suverenitet i neovisnost Ukrajine.
               
               
                  4.8.2017.
               
            
                  159.
               
               
                  Evgeniy Petrovich GRABCHAK
                  Грабчак, Евгений Петрович
               
               
                  Načelnik odjela u ministarstvu energetike Ruske Federacije.
                  Datum rođenja: 18.7.1981.
                  Mjesto rođenja: Ust-Labinsk, regija Krasnodar
               
               
                  U ministarstvu energetike Ruske Federacije odgovoran za osmišljavanje elektroenergetičkih projekata na Krimu. Tim se projektima doprinosi uspostavi neovisnog napajanja električnom energijom za Krim i Sevastopolj, čime se pomaže u njihovu odvajanju od Ukrajine te se podrivaju teritorijalna cjelovitost, suverenitet i neovisnost Ukrajine.
               
               
                  4.8.2017.
               
            
                  160.
               
               
                  Sergey Anatolevich TOPOR-GILKA
                  Топор-Гилка, Сергей Анатольевич
               
               
                  Glavni direktor poduzeća OAO „VO TPE” do njegova stečaja, glavni direktor poduzeća OOO „VO TPE”.
                  Datum rođenja: 17.2.1970.
               
               
                  U svojstvu glavnog direktora poduzeća OOO „VO TPE” vodio je pregovore s poduzećem Siemens Gas Turbine Technologies OOO o kupnji i dostavi plinskih turbina za elektranu u Tamanu, u regiji Krasnodar u Ruskoj Federaciji. Bio je odgovoran za prijenos plinskih turbina na Krim. Time se doprinosi uspostavi neovisnog napajanja električnom energijom za Krim i Sevastopolj, čime se pomaže u njihovu odvajanju od Ukrajine te se podrivaju teritorijalna cjelovitost, suverenitet i neovisnost Ukrajine.
               
               
                  4.8.2017.
               
            II.   Subjekti
      
      
                   
               
               
                  Ime
               
               
                  Identifikacijski podaci
               
               
                  Obrazloženje
               
               
                  Datum uvrštenja
               
            
                  38.
               
               
                  OAO „VO Technopromexport” (OAO „VO TPE”)
                  Također poznato kao: Open Joint Stock Company „Foreign Economic Association”„Technopromexport”
                  Открытое акционерное общество Внешнеэкономическое объединение Технопромэкспорт
               
               
                  Adresa: 119019 Moskva, Ulica Novyi Arbat 15, zgrada 2
                  Datum registracije: 27.7.1992.
                  Državni broj registracije: 1067746244026
                  Porezni identifikacijski broj: 7705713236
               
               
                  Kao ugovorna strana u odnosu na poduzeće Siemens Gas Turbine Technologies OOO, poduzeće OAO „VO TPE” kupilo je plinske turbine za koje je navedeno da su namijenjene za elektranu u Tamanu, u regiji Krasnodar u Ruskoj Federaciji, a kao ugovaratelj bilo je odgovorno za prijenos tih plinskih turbina poduzeću OOO „VO TPE”, koje ih je zatim prenijelo na Krim radi postavljanja ondje. Time se doprinosi uspostavi neovisnog napajanja električnom energijom za Krim i Sevastopolj, čime se pomaže u njihovu odvajanju od Ukrajine te se podrivaju teritorijalna cjelovitost, suverenitet i neovisnost Ukrajine.
               
               
                  4.8.2017.
               
            
                  39.
               
               
                  OOO „VO Technopromexport” (OOO „VO TPE”)
                  Također poznato kao: Limited Liability Company „Foreign Economic Association”„Technopromexport”
                  Общество с ограниченной ответственностью „Внешнеэкономическое объединение Технопромэкспорт”
               
               
                  Adresa: 119019 Moskva, Ulica Novyi Arbat 15, zgrada 2
                  Datum registracije: 8.5.2014.
                  Državni broj registracije: 1147746527279
                  Porezni identifikacijski broj: 7704863782e
               
               
                  Trenutačni vlasnik plinskih turbina koje je prvotno poduzeće Siemens Gas Turbine Technologies OOO dostavilo poduzeću OAO „VO TPE”. Poduzeće OOO „VO TPE” prenijelo je plinske turbine na Krim radi postavljanja ondje. Time se doprinosi uspostavi neovisnog napajanja električnom energijom za Krim i Sevastopolj, čime se pomaže u njihovu odvajanju od Ukrajine te se podrivaju teritorijalna cjelovitost, suverenitet i neovisnost Ukrajine.
               
               
                  4.8.2017.
               
            
                  40.
               
               
                  ZAO Interavtomatika (IA)
                  Također poznato kao: ЗАО „Интеравтоматика”, CJSC „Interavtomatika”
               
               
                  Adresa: 115280 Moskva, Ulica Avtozavodskaya 14
                  Datum registracije: 31.1.1994.
                  Državni broj registracije: 1037739044111
                  Porezni identifikacijski broj: 7725056162
               
               
                  Poduzeće specijalizirano za sustave za nadzor i komunikaciju za elektrane, koje je sklopilo ugovore za projekte povezane s izgradnjom elektrana i postavljanjem plinskih turbina u Sevastopolju i Simferopolju. Time se doprinosi uspostavi neovisnog napajanja električnom energijom za Krim i Sevastopolj, čime se pomaže u njihovu odvajanju od Ukrajine te se podrivaju teritorijalna cjelovitost, suverenitet i neovisnost Ukrajine.
               
               
                  4.8.2017.